Na volgehoue druk oor bykans 11 jaar deur die VF Plus, het die SAPD in antwoord op die soveelste Parlementêre vraag statistiek oor plaasaanvalle in die land sedert 2007 bekendgemaak. Uit die antwoord blyk dit dat daar 2012-18 ‘'n totaal van 3 059 plasaanvalle was, oftewel gemiddeld 509 per jaar en waartydens 338 mense vermoor is, oftewel gemiddeld 56 per jaar, d.w.s. minstens 1 per week
Wat die provinsies betref was die meeste aanvalle in die tydperk in Noordwes met 722 aanvalle en dan Gauteng met 644 aanvalle. Die meeste moorde in hierdie tydperk was egter in Gauteng met 69 moorde en Noordwes en KZN elk met 61 moorde.
In kommentaar sê die VF Plus: “Indien die syfers vergelyk word met ander beskikbare bronne, blyk dit redelik betroubaar. Dit is jammer dat daar onder die administrasie van oud-president Jacob Zuma ŉ sluier hieroor getrek is.”
In wat nie anders beskryf kan word as terreur nie, omdat daar geen provokasie, selfverdediging of betekenisvolle roof by betrokke is nie, was daar die afgelope paar dae nog twee terreurgevalle van swartes teen blankes. In die eerste geval is die afgelope Saterdagoggend Japie van den Berg (75) en sy vrou Emma (74) op hul plaas Noord-Langeveld in die distrik Hertzogville deur ses aanvallers oorval en erg aangerand. A.g.v. die blitsige optrede van die boereveiligheidstruktuur in samewerking met die SAPD is vyf van die aanvallers spoedig aangekeer.
In die tweede geval is die 28-jarige Jan Snyman van Hluhluwe in KZN deur 'n swart kollega sewe keer met 'n mes noodlottig gesteek omdat laasgenoemde ontevrede was oor sy salaris by hul gesamentlike werkgewer. Snyman was twee maande getroud.